**CONTRACT DE FURNIZARE DE PRODUSE  
nr.\_\_\_\_\_\_\_/2020**

**1. Părţile contractante:**

**SOCIETATEA ELECTROCENTRALE BUCUREŞTI SA**, societate în reorganizare judiciară, in judicial reorganisation, en redressement, cu sediul in Bucuresti, Splaiul Independentei nr. 227, sector 6, inregistrata la registrul Comertului cu nr. J40/1696/2003, cod fiscal RO 15189596, cod poştal 060041, telefon 021 275 1103, fax 021 275 1405, cod IBAN nr. RO25 RNCB 0082 0441 7274 0422 deschis la BCR – Sucursala Unirii, legal reprezentată de dl. Claudiu-Ionuţ CREŢU-SÂRBU – Administrator Special, în calitate de **BENEFICIAR** (ACHIZITOR) şi

Societatea \_\_\_\_\_\_\_\_\_\_\_\_\_\_\_\_\_\_\_\_\_\_ cu sediul în localitatea \_\_\_\_\_\_\_\_\_\_\_\_\_\_, judeţul/sectorul \_\_\_\_\_\_\_\_\_\_\_, strada \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, nr.\_\_\_\_\_\_\_ cod poştal \_\_\_\_\_\_\_\_\_, telefon \_\_\_\_\_\_\_\_\_\_, fax \_\_\_\_\_\_\_\_\_\_\_\_, cod IBAN \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ deschis la Banca \_\_\_\_\_\_\_\_\_\_\_\_\_\_\_\_\_, înregistrată la Registrul Comerţului cu nr.\_\_\_\_\_\_\_\_\_\_\_\_\_\_, cod unic de înregistrare \_\_\_\_\_\_\_\_\_\_\_\_\_\_\_\_ reprezentată prin \_\_\_\_\_\_\_\_\_\_\_\_\_\_\_\_\_\_\_ Director şi \_\_\_\_\_\_\_\_\_\_\_\_\_\_\_ Director Economic, în calitate de **FURNIZOR** (VÂNZĂTOR)

**2. Definiţii**

    2.1. În prezentul contract următorii termeni vor fi interpretaţi astfel:

1. contract - prezentul contract şi toate anexele sale;

b. Beneficiar (achizitor) şi furnizor (vanzator) - părţile contractante, aşa cum sunt acestea numite în prezentul contract;

c. valoarea contractului - valoarea plătibila furnizorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

d. produse - echipamentele, maşinile, utilajele, orice alte bunuri, cuprinse în anexa/anexele la prezentul contract, pe care furnizorul se obligă, prin contract, să le furnizeze achizitorului;

e. servicii - serviciile aferente livrării, respectiv activităţile legate de furnizarea produsului, respectiv transportul, asigurarea, instalarea, punerea în funcţiune, implementarea, instruirea, şi orice alte asemenea obligaţii care revin furnizorului prin contract si caietul de sarcini;

f. origine - locul unde produsele au fost realizate, fabricate. Produsele sunt fabricate atunci când prin procesul de fabricare, prelucrare sau asamblare majoră şi esenţială a componentelor rezultă un produs nou, recunoscut comercial, care este diferit, prin caracteristicile sale de bază, prin scop sau prin utilitate, de componentele sale. Originea produselor şi serviciilor poate fi distinctă de naţionalitatea furnizorului;

g. destinaţie finală - locul unde furnizorul are obligaţia de a furniza produsele;

h. termenii comerciali de livrare vor fi interpretaţi conform INCOTERMS 2010 - Camera Internaţionala de Comert (CIC);

i. forţa majoră - un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargo, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fară a crea o imposibilitate de executare, face extrem de costisitoare executarea obligaţiilor uneia dintre părţi;

j. zi - zi calendaristică; an - 365 de zile;

k. conformitate – satisfacerea condiţiilor specificate.

l. neconformitate – nesatisfacerea unei condiţii specificate.

m. managementul calităţii – ansamblul activităţilor planificate şi sistematic implementate în cadrul sistemului calităţii şi demonstrate atât cât este necesar pentru furnizarea încrederii corespunzătoare că o entitate va satisface condiţiile referitoare la calitate.

n. garanţia de buna execuţie a contractului – depozit valoric, titluri de credit sau alte forme de garanţie acceptate de către achizitor, puse la dispoziţie achizitorului de către furnizor în scopul asigurării acestuia de îndeplinirea cantitativă, calitativă şi în perioada convenită a contractului.

o. contractant - operatorul economic parte a prezentului contract (furnizorul)

**3. Interpretare**

    3.1. În prezentul contract, cu excepţia unei prevederi contrare, cuvintele la forma singular vor include forma de plural şi viceversa, acolo unde acest lucru este permis de context.

    3.2. Termenul "zi" ori "zile" sau orice referire la zile reprezintă zile calendaristice dacă nu se specifică în mod diferit.

**Clauze obligatorii**

**4. Obiectul principal al contractului**

    4.1. Furnizorul se obligă să livreze la adresele mentionate la art. 14.3, să instaleze şi implementeze **„*Sistem de monitorizare a energiei tranzactionate prin punctele de schimb ale ELCEN*”-** respectiv o aplicatie softinstalata pe un numar de minim 5 calculatoare precum si echipamentele hardware necesare transferului informatiei din contoarele electrice catre cele 5 calculatoare si catre server central, în condiţiile convenite prin prezentul contract.

4.2. Scopul achizitiei aplicatiei este crearea unei evidente in timp real a energiei electrice tranzactionate intre centralele ELCEN si SEN.

    4.3. Beneficiarul se obligă să achiziţioneze, respectiv să cumpere şi să plătească preţurile unitare convenite în prezentul contract.

4.4. Anexa nr. 1 cuprinzând Lista cantitatilor de produse și servicii, Anexa nr. 2 reprezentand Graficul de livrare si implementare si anexa nr. 3 reprezentând Nota de informare privind prelucrarea datelor cu caracter personal ale persoanelor fizice apartinand partenerilor contractuali ai Societatii Electrocentrale Bucuresti SA, fac parte integrantă din contract.

**5. Valoarea contractului**

    5.1. Valoarea contractului, respectiv valoarea produselor livrate şi a serviciilor de implementare, este de în cifre lei ( în litere ) fara TVA. Beneficiarul va plati numai produsele/serviciile efectiv livrate/prestate si receptionate conform prevederilor contractuale.

Cota de TVA valabila la data facturarii se aplică asupra bazei de impozitare.

Preţurile unitare fără TVA pentru fiecare din produsele/serviciile contractate sunt stipulate în anexa nr.1 la contract.

5.2. Preţurile unitare menţionate în anexa nr.1 sunt ferme şi nu pot fi majorate la încheierea contractului şi nici ulterior pe toată durata derulării contractului.

5.3. Furnizorul este singurul răspunzător de modul în care a negociat cu subfurnizorii săi preţurile la materii prime, materiale şi de normele de consum avute în vedere la stabilirea preţurilor unitare şi totale menţionate în anexa nr.1.

**6. Termen contractual**

6.1. Termenul de livrare si de implementare a aplicatiei este de 60 zile de la perfectarea contractului.

Furnizorul garanteaza functionarea sistemului de achizitie de date timp de 36 luni de la punerea in functiune a sistemului.

6.2. Furnizorul este singurul răspunzător de modul în care a negociat termenele contractuale cu furnizorii săi de materiale, echipamente si servicii care contribuie în orice fel la îndeplinirea prezentului contract. În cazul în care aceştia din urmă nu respectă termenele iar acest lucru conduce la întârzieri în îndeplinirea prezentului contract, răspunderea revine în totalitate furnizorului.

    6.3. Prezentul contract încetează să producă efecte după expirarea perioadei de garanţie tehnica a produsului.

6.4. Orice decalare de termen de livrare sau prelungire de durata a contractului solicitată de achizitor sau prestator, se face pe baza unui act adiţional la contract, excepţie făcând situaţia menţionată la art.6.2., caz în care nu se acceptă decalarea, orice întârziere fiind penalizată conform prevederilor cap.12.

**7. Executarea contractului**

Contractul se consideră perfectat la data semnării acestuia fără obiecţiuni de ambele părţi, respectiv data de înregistrare de ieşire la achizitor. În cazul în care furnizorul nu prezintă dovada constituirii garanţiei de bună execuţie, în forma convenită, în termen de 5 zile lucratoare de la data perfectării contractului, achizitorul va considera contractul rezolvit de plin drept, cu notificare prealabilă.

**8. Documentele contractului**

    8.1. Documentele contractului sunt:

1. propunerea tehnică şi propunerea financiară a furnizorului;
2. caietul de sarcini aferent procedurii de achiziţie;
3. orice acte adiţionale la contract, dacă părţile contractante vor consimţi să semneze astfel de documente;
4. orice alte anexe menţionate în contract şi în actele adiţionale.

8.2. În cazul în care, pe parcursul îndeplinirii contractului, se constată faptul că anumite elemente ale propunerii tehnice sunt inferioare cerinţelor prevăzute în caietul de sarcini, prevalează prevederile caietului de sarcini.

**9. Obligaţiile principale ale furnizorului**

9.1. Furnizorul se obligă sa furnizeze produsul la standardele şi performantele prezentate în propunerea tehnica. Când nu este menţionat nici un standard sau reglementare aplicabilă se vor respecta standardele sau alte reglementări autorizate în ţara de origine a produselor sau norma internă de produs pe baza căruia se garantează produsele.

    9.2. Furnizorul se obligă să despăgubească achizitorul împotriva oricăror:

   i) reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu produsele achiziţionate; şi

   ii) daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către achizitor.

9.3. Furnizorul se obligă să furnizeze produsul astfel încât acestea să corespundă cerintelor anexei nr.1 din caietul de sarcini.

9.4. Furnizorul va asigura accesul la distanta pe calculatoarele unde este instalata aplicatia, pentru interventii in perioada de garantie.

* 1. Furnizorul îşi va asuma întreaga responsabilitate pentru calitatea si performatele produsului furnizat, in vederea funcţionarii in bune condiţii a aplicatiei conform tuturor cerințelor din caietul de sarcini.
  2. Furnizorul are obligatia de a asigura livrarea licentei si implementarea produsului (inclusiv accesoriile necesare), cu personal specializat si va asigura instruirea personalului utilizator din partea beneficiarului.
  3. Furnizorul va asigura functionalitatea pentru preluarea de date din minimum 40 de puncte de masura.

9.8.Furnizorul va întocmi un grafic de furnizare si implementare aprobat de către beneficiar, in vederea punerii în functiune a aplicatiei.

9.9.Furnizorul va efectua toate testele si verificarile necesare pe parcursul implementarii aplicatiei.

9.10. In cazul in care, pe parcursul derulării contractului, furnizorul constata ca se afla in imposibilitatea respectării termenului contractului, acesta notifica achizitorului data estimata a punerii in functiune. Aceasta obligaţie nu exonerează furnizorul de plata penalităţilor de întârziere.

9.11. In cazul in care E-Distributie va inlocui unele contoare in decurs de 2 ani, furnizorul aplicatiei va adapta aplicatia si la noul tip de contor.

9.12. Pentru serviciile aferente implementarii, prestate in incintele achizitorului, furnizorul are urmatoarele obligatii:

a) Să respecte prevederile Legii nr. 319/2006, privind securitatea şi sănătatea în muncă, precum şi a Normelor metodologice de aplicare a acesteia.

b) Să-şi însuşească şi să respecte politica, procedurile şi reglementările de calitate, mediu şi securitate şi sănătate în muncă, ale achizitorului.

c) sa acopere eventualele daune provocate din vina sa.

d) Să-şi desfăşoare activitatea fără a afecta în vreun fel exploatarea celorlalte instalaţii ale achizitorului, în funcţiune sau în rezervă.

**10. Obligaţiile principale ale beneficiarului**

    10.1. Achizitorul se obligă să recepţioneze produsele în termenul convenit, în condiţiile cap.14.

10.2. Achizitorul se obliga să plătească preţul produselor/serviciilor către furnizor în termenul convenit la art. 11.1, după recepţionarea sistemului şi înregistrarea facturii la achizitor.

**Clauze specifice**

**11. Conditii de plata**

11.1. Achizitorul se obliga să plătească preţul produselor in termen de 60 de zile calendaristice după recepţionarea produselor/serviciilor şi înregistrarea facturii la achizitor.

11.2. Plata produselor ce fac obiectul prezentului contract se face cu ordin de plata în lei (RON) pe baza urmatoarelor documente:

- documentul care atestă constituirea garanţiei de bună execuţie

- procesul verbal de recepţie la punerea in functiune a aplicatiei

- factura aferenta contractului, emisa de furnizor si inregistrata la beneficiar.

**12. Sancţiuni pentru neîndeplinirea culpabila a obligaţiilor**

12.1. În cazul în care, din vina sa exclusivă, furnizorul nu reuşeşte să îşi îndeplinească obligaţiile asumate, atunci achizitorul are dreptul de a deduce din preţul contractului penalităţi egale cu dobânda legala penalizatoare, raportate la valoarea contractului, pentru fiecare zi de întârziere.

12.2. Valoarea penalităţilor datorate de furnizor se limitează la valoarea contractului.

12.3. Furnizorul este pus de drept în întârziere prin expirarea termenului contractual, fără notificare şi fără nici o altă procedură prealabilă.

12.4. Nerespectarea obligaţiilor asumate prin prezentul contract de către una dintre părţi, în mod culpabil, dă dreptul părţii lezate de a considera contractul de drept reziliat cu notificare prealabila şi de a pretinde plata de daune-interese.

12.5. Penalităţile de la art.12.1. se aplică şi produselor livrate, dar care nu corespund calitativ în perioada de garanţie, până la data remedierii sau înlocuirii lor, in cazul in care furnizorul nu respecta cerintele art.17.4.

12.6. Garanţia de bună execuţie poate fi reţinută de achizitor şi ca penalitate pentru neconformităţi în implementarea și funcționarea software la performanțele stabilite, din motive imputabile furnizorului.

12.7. În cazul în care achizitorul nu onorează facturile in termenul scadent prevăzut la articolul 11.1 din contract, atunci este de drept in întârziere şi va plăti penalităţi egale cu dobânda legala penalizatoare, raportate la valoarea neonorata la plata a facturii fara TVA. Respectivele penalitati nu pot depăşi valoarea neonorata la plată a facturii.

12.8. Produsul livrat care la sosirea la achizitor are documentaţii de însoţire incomplete sau lipsesc în totalitate, nu va fi recepţionat, urmând a fi păstrat în custodie 15 zile, după care va fi expediat la furnizor cu recuperarea de către achizitor a tuturor cheltuielilor şi penalităţilor.

În cazul in care in decursul celor 15 zile de pastrare in custodie a produsului furnizorul completeaza documentatia in baza careia se poate intocmi procesul verbal de receptie, acesta va fi intocmit cu data la care a fost completata documentatia respectiva.

Penalităţile de întârziere se vor aplica in conformitate cu art.12.1., inclusiv pentru zilele in care produsul a fost pastrat in custodie.

    12.9. Achizitorul îşi rezervă dreptul de a renunţa la contract, printr-o notificare scrisă adresată furnizorului, fără nici o compensaţie, dacă acesta din urmă dă faliment, cu condiţia ca aceasta anulare să nu prejudicieze sau să afecteze dreptul la acţiune sau despăgubire pentru furnizor. În acest caz, furnizorul are dreptul de a pretinde numai plata corespunzătoare pentru partea din contract îndeplinita până la data denunţării unilaterale a contractului.

12.10. Dacă în interiorul perioadei de garanţie acordată produselor, în urma unor incidente, accidente, avarii, deranjamente sau funcţionări neconforme ale produselor, se poate face dovada existenţei printre cauzele evenimentelor menţionate anterior a neconformităţilor produselor cu cantitatea sau calitatea contractată sau existenţa de vicii ascunse, atunci furnizorul va răspunde şi va plăti daune interese pentru acest lucru în conformitate cu concluziile unei comisii de analiză a respectivelor evenimente. În componenţa comisiei vor fi solicitaţi să facă parte şi reprezentanţii furnizorului şi achizitorului.

12.11. Dacă valoarea penalităţilor nu acoperă prejudiciile produse partilor contractante prin nerespectarea clauzelor care au dus la plata acestor penalităţi, părţile contractante pot percepe partenerului de contract daune - interese, conform reglementărilor legale în vigoare, până la acoperirea prejudiciului produs, la valori demonstrabile cu documente.

**13. Garanţia de bună execuţie a contractului**

13.1. Garanţia de bună execuţie a contractului se constituie de către furnizor, în scopul asigurării achizitorului de îndeplinirea cantitativă si calitativă a contractului, în perioada convenită de 36 luni.

13.2. Garanţia de bună execuţie este de **5%** din valoarea contractului fără TVA, reprezentând \_\_\_\_\_\_\_\_\_\_\_ lei (în cifre), \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_lei (în litere).

Constituirea garanţiei de bună execuţie se face prin: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(se va preciza unul din cele 2 moduri de constituire menţionate în documentaţia de atribuire, stabilit de furnizor prin oferta sa şi convenit cu achizitorul şi anume:

a) virament bancar in contul beneficiarului mentionat la capitolul 1.

b) instrument de garantare emis de o instituţie de credit din România sau din alt stat sau de o societate de asigurări, în condiţiile legii, prezentat în original de către furnizor. Valabilitatea instrumentului de garantare trebuie sa acopere termenul de garantie de 36 luni de la pif.

În cazul în care furnizorul nu prezintă dovada constituirii garanţiei de bună execuţie în forma convenită, în termen de 5 zile lucratoare de la data perfectării contractului, achizitorul poate considera contractul rezolvit de plin drept, cu notificare prealabilă.

13.3. Achizitorul are obligaţia de a elibera/restitui garanţia de bună execuţie la data încheierii termenului de 36 luni de la semnarea procesului verbal de recepţie la punerea in functiune, dacă nu a ridicat până la acea dată pretenţii asupra ei.

13.4. Achizitorul are dreptul de a emite pretenţii asupra garanţiei de bună execuţie, în limita prejudiciului creat, în cazul în care furnizorul nu îşi îndeplineşte obligaţiile asumate prin prezentul contract. Anterior emiterii unei pretenţii asupra garanţiei de buna execuţie, achizitorul are obligaţia de a notifica acest lucru furnizorului, precizând totodată obligaţiile care nu au fost respectate. În această situaţie, cheltuielile cu remedierea sau înlocuirea produselor, se recuperează integral de la furnizor prin folosirea de către achizitor a sumelor din contul de garanţie de bună execuţie şi a altor creanţe existente.

    13.5. Garanţia produselor este aceeasi cu garanţia de buna execuţie a contractului.

**14. Recepţie, inspecţii şi teste**

14.1. Achizitorul va asigura tot suportul Furnizorului pentru efectuarea tuturor testelor si verificarilor pe parcursul implementarii aplicatiei, în conformitate cu specificaţiile din documentele contractului.

    14.2. Achizitorul are obligaţia de a notifica în scris furnizorului identitatea reprezentanţilor săi împuterniciţi pentru efectuarea recepţiei, testelor şi inspecţiilor.

    14.3. Inspecţiile şi testele din cadrul recepţiei provizorii şi recepţiei de punere in functiune (la finalizarea procesului de implementare aplicatie) se vor face la destinaţiile:

- Centrala Termoelectrica Bucureşti Sud: Str. Releului, nr.2, sector 3

- Centrala Termoelectrica Progresu : Str. Pogoanelor, nr.2, sector 4

- Centrala Termoelectrica Bucureşti Vest : Bd.Timisoara, nr.101, sector 6

- Centrala Termoelectrica Grozavesti : Spl.Independenţei, nr.229, sector 6

- Sediul ELCEN: Spl.Independenţei, nr.227, sector 6.

14.4. Recepţia cantitativă şi calitativă se efectuează de achizitor în termen de 3 zile lucrătoare de la data primirii suportului fizic al aplicatiei, termen în care este convocat furnizorul în caz de neconformităţi calitative sau cantitative.

    14.5. Daca produsul inspectat sau testat nu corespunde specificaţiilor, achizitorul are dreptul să îl respingă, iar furnizorul are obligaţia, fără a modifica preţul contractului:

   a) de a înlocui produsul refuzat; sau

   b) de a face toate modificările necesare pentru ca produsul să corespundă specificaţiilor tehnice.

Termenul pentru eliminarea neconformitatilor va fi stabilit de comun acord de catre parti. Acest termen nu va modifica termenul de livrare contractual.

 14.6. Receptia produsului se face pe baza procesului verbal de receptie la punerea in functiune, intocmit conform *Ordinului MF nr. 2634/2015 privind Norma metodologica de intocmire si utilizare a documentelor financiar-contabile*, pe baza urmatoarelor documente:

- declaraţia de conformitate

- certificatul de garanţie

- manual de utilizare, în limba română

- specificatii tehnice de produs redactate in limba româna.

- kitul aplicatiei, personalizat, pe suport digital.

14.7. Nu se receptioneaza produsul daca furnizorul nu prezinta toate documentele prevazute la art. 14.6.

14.8. Recepţia de punere in functiune se face printr-un proces verbal încheiat după prestarea serviciilor de implementare software, semnat de persoanele autorizate din partea Furnizorului si Beneficiarului, in fiecare punct de lucru mentionat la pct. 14.3.

14.9. Prevederile clauzelor 14.1-14.8 nu îl vor absolvi pe furnizor de obligaţia asumării garanţiilor sau altor obligaţii prevăzute în contract.

**15. Livrarea şi documentele care însoţesc produsele**

    15.1. Furnizorul are obligaţia de a livra si implementa produsul, la adresele mentionate la art. 14.3.

Furnizorul va livra si configura produsul respectand termenul contractual, în intervalul orar 7,00 - 15,00 în zilele lucrătoare.

    15.2. Livrarea va fi însoţită obligatoriu de documentele prevăzute la art.14.6.

    15.4. Livrarea produsului se consideră încheiată în momentul în care sunt îndeplinite prevederile clauzelor de recepţie a acestuia.

**16. Servicii**

    Pe lângă furnizarea efectivă a produsului, furnizorul are obligaţia de a presta şi serviciile accesorii furnizării (implementare, instruire, etc), acestea fiind incluse in preţul contractului.

**17. Perioada de garanţie tehnica acordată produselor**

17.1. (1) Perioada de garanţie tehnica acordată de catre furnizor este cea declarată în propunerea tehnica, si este aceeasi cu perioada de garantie de buna executie.

(2) Perioada de garanţie este de 36 luni de la punerea în funcţiune.

(3) Perioada de garanţie se prelungeşte cu durata efectuării remedierilor din perioada de garanţie, în cazul în care vina aparţine furnizorului.

17.2. Achizitorul are dreptul de a notifica imediat furnizorului, în scris, orice plângere sau reclamaţie ce apare în conformitate cu această garanţie. Reclamarea de către achizitor a neconformităţilor produsului în perioada de garanţie tehnică, va fi făcută în termen de 3 zile de la data constatării neconformităţii, în scris printr-o notificare.

17.3. La primirea unei astfel de notificări, furnizorul are obligaţia de a remedia defecţiunea sau de a înlocui produsul în perioada convenită, fără costuri suplimentare pentru achizitor. Produsele care, în timpul perioadei de garanţie tehnica, le înlocuiesc pe cele neconforme vor fi insotite de documentele de garantie si calitate prevazute la art. 14.6 si beneficiază de o noua perioadă de garanţie tehnica. Delegatul furnizorului se va prezenta pentru constatarea neconformităţilor. Furnizorul este obligat ca în termen de maximum 5 zile de la înştiinţare să pună produsul în stare de folosinţă, prin remediere sau înlocuire.

    17.4. Dacă furnizorul, după ce a fost înştiinţat, nu reuşeşte să remedieze neconformităţile în perioada convenită, achizitorul are dreptul de a lua masuri de remediere pe riscul şi pe cheltuiala furnizorului şi fără a aduce niciun prejudiciu oricăror altor drepturi pe care achizitorul le poate avea faţă de furnizor prin contract.

17.5. Furnizorul are obligaţia de a remedia eventualele deficienţe sau a înlocui produsul neconform pe cheltuiala proprie, dacă se constată astfel de deficienţe pe durata utilizării în perioada de garanţie tehnica.

**18. Amendamente**

    18.1. Drepturile şi obligaţiile contractantului iniţial rezultate din contractul sectorial sunt preluate, ca urmare a unei succesiuni universale sau cu titlu universal în cadrul unui proces de reorganizare, inclusiv prin fuziune, divizare, achiziţie sau insolvenţă, de către un alt operator economic care îndeplineşte criteriile de calificare şi selecţie stabilite iniţial, cu condiţia ca această modificare să nu presupună alte modificări substanţiale ale contractului sectorial şi să nu se realizeze cu scopul de a eluda aplicarea procedurilor de atribuire prevăzute de Legea achizitiilor sectoriale nr. 99/2016.

18.2. Suplimentar fata de situatia prezentata la articolul 18.1, partile contractante au dreptul, pe durata îndeplinirii contractului, de a conveni modificarea clauzelor contractului prin act adiţional numai cu respectarea stricta a prevederilor actelor normative in materia achizitiilor sectoriale referitoare la modificarea contractului sectorial.

**19. Întârzieri în îndeplinirea contractului**

    19.1. Furnizorul are obligaţia de a îndeplini contractul de furnizare la termenele prevazute in anexa 1 la contract.

    19.2. Orice decalare de termen solicitată de achizitor sau furnizor se face pe baza unui act adiţional la contract, excepţie făcând situaţia menţionată la art. 6.2, caz în care nu se acceptă decalarea, orice întârziere fiind penalizată conform cap.12.

    19.3. În afara cazului în care achizitorul este de acord cu o prelungire a termenului de livrare, orice întârziere în îndeplinirea contractului da dreptul achizitorului de a solicita penalităţi furnizorului.

**20. Forţa majoră**

    20.1. Forţa majoră este constatată de o autoritate competentă.

    20.2. Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

    20.3. Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

   20.4. Partea contractantă care invoca forţa majoră are obligaţia de a notifica celeilalte parţi, imediat şi în mod complet, producerea acesteia şi să ia orice masuri care îi stau la dispoziţie în vederea limitării consecinţelor.

    20.5. Daca forţa majoră acţionează sau se estimează că va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna dintre parţi să poată pretinde celeilalte daune-interese.

**21. Soluţionarea litigiilor**

    21.1. Achizitorul şi furnizorul vor depune toate eforturile pentru a rezolva pe cale amiabilă, prin tratative directe, orice neîntelegere sau dispută care se poate ivi între ei în cadrul sau în legătură cu îndeplinirea contractului.

21.2. Dacă, după 15 zile de la începerea acestor tratative, achizitorul şi furnizorul nu reuşesc să rezolve în mod amiabil o divergenţă contractuală, instanţele judecătoreşti competente să judece/soluţioneze litigiul, sunt instanţe competente din localitatea de resedinta a beneficiarului, potrivit dreptului român.

**22. Limba care guvernează contractul**

    Limba care guvernează contractul este limba română.

**23. Comunicări**

    23.1. (1) Orice comunicare între parţi, referitoare la îndeplinirea prezentului contract, trebuie să fie transmisă în scris.

    (2) Orice document scris trebuie înregistrat atât în momentul transmiterii, cât şi în momentul primirii.

    23.2. Comunicările dintre parţi se pot face şi prin telefon, fax sau e-mail, cu condiţia confirmării în scris a primirii comunicării.

**24. Legea aplicabilă contractului**

    Contractul va fi interpretat conform legilor din România.

**25. Rezilierea contractului**

25.1. În cazul nerespectării obligaţiilor asumate prin prezentul contract de către una din părţile contractante, partea lezată va considera contractul rezolvit/reziliat de plin drept cu notificare prealabila şi va avea dreptul de a pretinde plata de daune-interese.

25.2. Contractul este desfiinţat de drept, fără a mai fi necesară punerea în întârziere sau altă procedură prealabilă, de către achizitor, în cel mult 30 de zile de la apariţia unor circumstanţe care nu au putut fi prevăzute la data încheierii contractului şi care conduc la modificarea clauzelor contractuale în aşa măsură încât îndeplinirea contractului respectiv ar fi contrară interesului public; în acest caz furnizorul are dreptul de a pretinde numai plata corespunzătoare pentru partea din contract îndeplinită până la data desfiinţării de drept a contractului.

25.3. Contractul inceteaza în cazurile de forţă majoră, conform prevederilor Cap.20.

25.4. Contractul poate inceta cu acordul partilor, fara plata vreunei despăgubiri, numai prin încheierea unui act adiţional la contract.

25.5. Achizitorul are dreptul de a denunta unilateral contractul in situatia nerespectarii dispozitiilor de la art.243 alin.(1) din Legea nr.99/2016 privind achizitiile sectoriale.

25.6. Achizitorul are dreptul de a denunta unilateral contractul in perioada de valabilitate a acestuia intr-una din urmatoarele situatii:

a) contractantul se afla, la momentul atribuirii contractului, intr-una dintre situatiile care ar fi determinat excluderea sa din procedura de atribuire in temeiul art.177 din Legea nr.99/2016 privind achizitiile sectoriale

b) contractul nu ar fi trebuit sa fie atribuit contractantului respectiv, avand in vedere o incalcare grava a obligatiilor care rezulta din legislatia europeana relevanta si care a fost constatata printr-o decizie a Curtii de Justitie a Uniunii Europene.

**26. Condiţii finale**

Operaţiunile financiar-bancare dintre furnizor şi achizitor se vor efectua prin băncile şi conturile menţionate la capitolul 1.

Orice modificare a numărului de cont bancar sau a altor elemente ce ar influenţa efectuarea operaţiilor financiar-bancare între părţi va face obiectul unui act adiţional la contract. Actul adiţional se va întocmi de către partea care a solicitat efectuarea modificării.

Prezentul contract a fost atribuit la data de \_\_\_\_\_\_\_\_\_\_ pe baza procedurii de achiziţie directă.

Prezentul contract a fost încheiat în doua exemplare, cate unul pentru fiecare parte.

**BENEFICIAR, FURNIZOR,**

Societatea Electrocentrale Bucureşti S.A

societate în reorganizare judiciară, in judicial reorganisation, en redressement,

Administrator Special Director,

Claudiu-Ionuţ CREŢU-SÂRBU

AVIZAT

ADMINISTRATOR JUDICIAR Director Economic,

SIERRA QUADRANT Filiala Bucuresti SPRL

Ovidiu NEACȘU

Director Economic,

Marcel VÎLCĂ

Viza CFP,

Director Dezvoltare si Implementare Proiecte

Adrian TUDORA

Director Juridic-Achizitii

Mihai VOLF

Serviciul Juridic,

Mioara MISLOSCHI

Serviciul Achiziţii,

Ioana UNTILĂ

Responsabil coordonare contractare,

Roxana KEDEI

Responsabil contract,

Virginia IOANITESCU

Anexa nr. 1 la contractul nr.\_\_\_\_\_\_\_\_\_\_\_\_\_\_

**Lista de cantitaţi de produse și servicii contractate**

|  |  |  |  |  |  |  |
| --- | --- | --- | --- | --- | --- | --- |
| **Nr. ctr.** | **DENUMIRE PRODUS** | **U/M** | **Cantitate** | **Preţ**  **(lei fara TVA)** | **Producator** | **Termen contractual** |
| 1 | Sistem de monitorizare a energiei tranzactionate prin punctele de schimb ale ELCEN - Livrare si implementare aplicatie in cele 5 puncte de lucru cu baze de date locale si o baza de date centrala , furnizare si montare accesorii necesare interconectarii aplicatiei cu contoarele electrice | set | **1** |  |  | 60 de zile de la perfectarea contractului |
|  | **TOTAL lei fără TVA** | | |  | **-** | |

**BENEFICIAR, FURNIZOR,**

DIRECTOR DEZVOLTARE SI IMPLEMENTARE PROIECTE

Adrian Tudora

SERVICIUL TEHNIC

Stelian MAZILU

Derulator contract, Responsabil achiziţie,

Valentin Petrescu Mihaela Radulescu

**anexa nr. 2**

LA CONTRACTUL NR. ...........

**GRAFICUL DE LIVRARE SI IMPLEMENTARE**

**BENEFICIAR, FURNIZOR,**

DIRECTOR DEZVOLTARE SI

IMPLEMENTARE PROIECTE

Adrian Tudora

SERVICIUL TEHNIC

Stelian MAZILU

Derulator contract , Responsabil achiziţie,

Valentin Petrescu Mihaela Radulescu

**anexa nr. 3**

LA CONTRACTUL NR. ...........

**Notă de informare privind prelucrarea datelor cu caracter personal ale persoanelor fizice aparţinând partenerilor contractuali ai Societăţii Electrocentrale Bucureşti S.A.**

Societatea Electrocentrale București S.A. (denumită în continuare şi „ELCEN” sau “Operator”) colectează și prelucrează date cu caracter personal, în conformitate cu prevederile *Regulamentului UE 679/2016 privind protecția persoanelor fizice în ceea ce priveşte prelucrarea datelor cu caracter personal şi privind libera circulație a acestor date* (denumit în continuare “GDPR”).

Prin acest document vă informăm că, pentru o corectă şi completă semnare şi derulare a contractului, ELCEN prelucrează date cu caracter personal aparţinând persoanelor fizice din cadrul societăţii dumneavoastră, implicate în derularea contractului. Totodată vă informăm cu privire la modul în care ELCEN utilizează datele cu caracter personal aparţinând persoanelor fizice din cadrul societăţii dumneavoastră implicate în derularea contractului precum și despre drepturile pe care persoanele fizice menţionate anterior le au cu privire la respectivele date şi **vă rugăm ca informaţiile cuprinse în prezenta notă de informare să le aduceţi la cunoştinţa acelor persoane fizice din cadrul societăţii dvs. care sunt implicate în semnarea şi derularea contractului.**

Astfel, atât în procesul de semnare a contractului cât şi ulterior, pe parcursul derulării lui, inclusiv în perioada garanţiilor contractuale de orice natură, **ELCEN poate colecta următoarele tipuri de date personale ale persoanelor fizice implicate în semnarea / derularea contractului** (enumerarea nefiind limitativă): nume, prenume, CNP, serie şi număr carte de identitate / paşaport, număr de telefon, adresă de email, date privind calificări / competenţe profesionale etc.

1. **Date de contact ale Operatorului**

**Adresa**: Splaiul Independenței nr.227, sector 6, București

**Număr de telefon**: + 4021.275.11.03

**E-mail**: [office@elcen.ro](mailto:office@omega-trust.ro)

1. **Date de contact ale responsabilului cu protecția datelor din cadrul ELCEN:**

E-mail: [dpo@elcen.ro](mailto:dpo@omega-trust.ro)

1. **Scopurile prelucrării datelor cu caracter personal**

ELCEN colectează date cu caracter personal, pe care le prelucrează în vederea elaborării şi semnării contractului precum şi în vederea îndeplinirii tuturor cerintelor legale, contractuale şi regulamentare interne necesare unei corecte şi complete derulări a contractului cu privire la: urmărirea proceselor specifice, de orice natură (de proiectare, de fabricaţie, de control etc.), livrări, recepţii, plăţi, garanţii, inclusiv documente care atestă gradul de îndeplinire a respectivelor cerinţe sau a altor obligaţii contractuale.

1. **Destinatari ai datelor cu caracter personal**

Datele cu caracter personal sunt stocate de ELCEN, fiind transmise catre terti destinatari doar in cazuri temeinic justificate, impuse de legislaţie, reglementări şi o corectă şi completă derulare a contractului. Astfel că, în fluxul de prelucrare, datele cu caracter personal ar putea fi transferate, în funcţie de situaţie, următoarelor categorii de destinatari:

1. Autorități și instituții ale statului (cum ar fi, dar fără a se limita la: autorități fiscale, de reglementare, de control etc.)
2. Parteneri de afaceri implicaţi în executarea contractului;
3. Sistemul Electronic de Achiziții Publice (SEAP);
4. Jurnalul Oficial al Uniunii Europene (JOUE)
5. Instanțe judecătorești;
6. Consultanți externi (cum ar fi, dar fără a se limita la: avocati, contabili, auditori), pentru scopuri specifice, atunci când este necesar;
7. **Transferul datelor în afara țării**

ELCEN nu transferă datele cu caracter personal către o țară terță sau către o organizație internațională.

1. **Perioada stocării datelor**

In calitatea dumnevoastră de partener contractual al ELCEN, vom păstra datele personale ale persoanelor fizice implicate în derularea contractului pe întreaga perioadă de exercitare a relației contractuale cu dvs, inclusiv pe perioada garanţiilor de orice natură, precum și pentru perioada impusă de legislatia națională aplicabilă în domeniul financiar-contabil, conform Legii Contabilității nr.82/1991, actualizată, cu modificările și completările ulterioare.

În orice situaţie însă, respectivele date personale vor fi păstrate în cadrul entităţilor organizatorice din cadrul ELCEN cu atribuţii în semnarea şi derularea contractului atâta timp cât contractul produce efecte, plus o perioadă suplimentară de minim 5 ani în arhiva ELCEN, cu excepţia cazurilor în care se aplică alte prevederi (de exemplu prevederi legale cu specific financiar – contabil).

1. **Drepturile persoanelor fizice, în calitate de persoane vizate, cu privire la datele cu caracter personal**

Conform *Regulamentului UE 679/2016 privind protecția persoanelor fizice în ceea ce priveşte prelucrarea datelor cu caracter personal şi privind libera circulație a acestor date* persoanele fizice din cadrul societăţii dumneavoastră, implicate în semnarea şi derularea contractului, au următoarele drepturi cu privire la datele cu caracter personal care le aparțin și sunt prelucrate de ELCEN:

1. Dreptul de a solicita accesul la datele cu caracter personal colectate de către ELCEN;
2. Dreptul de a solicita rectificarea sau ștergerea datelor cu caracter personal stocate de către ELCEN;
3. Dreptul de a solicita restricționarea prelucrării datelor cu caracter personal de către ELCEN;
4. Dreptul de a vă opune prelucrării datelor cu caracter personal de către ELCEN;
5. Dreptul de a vă retrage consimțământul în orice moment, fără a afecta legalitatea prelucrării efectuate pe baza consimțământului înainte de retragerea acestuia;
6. Dreptul de a depune o plângere către *Autoritatea Națională de Supraveghere a Prelucrării Datelor cu Caracter Personal*.

şi pot face uz de oricare dintre aceste drepturi în condiţiile / cu excepţiile / conform clauzelor regulamentului menţionat mai sus, legislaţiei şi reglementărilor interne ELCEN aplicabile etc.

Persoanele fizice menţionate mai sus îşi pot exercita oricând oricare dintre drepturi sau pot obține informații suplimentare, trimițând un email la adresa [dpo@elcen.ro](mailto:dpo@elcen.ro)

1. **Temeiul pentru prelucrarea datelor personale, pentru scopurile definite mai sus,** este elaborarea şi derularea corectă şi completă a contractului, în acord cu reglementările legale în vigoare şi clauzelor contractuale.

**BENEFICIAR, FURNIZOR,**

DIRECTOR DEZVOLTARE SI

IMPLEMENTARE PROIECTE

Adrian Tudora

SERVICIUL TEHNIC

Stelian MAZILU

Derulator contract , Responsabil achiziţie,

Valentin Petrescu Mihaela Radulescu

ANTET FURNIZOR (OPTIONAL)

**Adresa pentru insotirea contractului**

**MODEL**

**cuprinde precizari minimale, poate fi completata, dupa caz si cu alte date**

**Catre**

**SOCIETATEA ELECTROCENTRALE BUCURESTI SA**

**Splaiul Independentei nr. 227, Sector 6 Bucuresti**

Va transmitem alaturat contractul nr.\_\_\_\_\_\_\_\_\_\_\_, avand ca obiect \_\_\_\_\_\_\_\_\_\_\_\_\_\_\_\_\_\_\_\_\_\_\_, in două exemplare originale, in vederea semnarii.

Mentionam urmatoarele:

* 1. Valoarea contractului\_\_\_\_\_\_\_\_\_\_\_\_
  2. Termenul de livrare \_\_\_\_\_\_\_\_\_\_\_\_(data sau numar de zile de la perfectarea contractului)
  3. Solicitam ca exemplarul nostru sa ne parvina: prin posta/ prin delegat;
  4. Data la care contractul este perfectat ne va fi comunicata: telefonic, la nr\_\_\_\_\_\_\_\_\_\_\_\_\_, sau prin fax, la nr.\_\_\_\_\_\_\_\_\_\_\_\_\_\_\_\_.

DIRECTOR,

\_\_\_\_\_\_\_\_\_\_\_\_

# MODEL DE CONTRACT

# Pentru achiziţia de produse:

**„Sistem monitorizare energie tranzactionata prin punctele de schimb ale ELCEN”**

Conţinutul clauzelor contractuale cuprinse in următoarele capitole este obligatoriu:

CAP. 4. OBIECTUL PRINCIPAL AL CONTRACTULUI

CAP. 5. VALOAREA CONTRACTULUI

CAP. 6. TERMEN CONTRACTUAL

CAP. 7. EXECUTAREA CONTRACTULUI

CAP. 8. DOCUMENTELE CONTRACTULUI

CAP. 9. OBLIGAŢIILE PRINCIPALE ALE FURNIZORULUI

CAP.10. OBLIGAŢIILE PRINCIPALE ALE BENEFICIARULUI

CAP.26. LEGEA APLICABILĂ CONTRACTULUI

CAP. 27. REZILIEREA CONTRACTULUI

DIRECTOR JURIDIC si ACHIZITII,

Mihai Volf

SERVICIUL JURIDIC

Mioara Misloschi

SERVICIUL ACHIZIŢII, Derulator contract,

Ioana Untilă Valentin Petrescu

Intocmit,

Responsabil contract,

Virginia Ioanitescu